CELEX: 32006R1730
Language: bg
Date: 2006-11-23
Title: Регламент (ЕО) № 1730/2006 на Комисията от 23 ноември 2006 година относно разрешаването на бензоената киселина (VevoVitall) като фуражна добавкаТекст от значение за ЕИП.

Важна правна забележка

|

32006R1730

Официален вестник n° L 325 , 24/11/2006 стр. 0009 - 0011 Официален вестник n° L 314 , 01/12/2007 стр. 0349 - 0351

		Регламент (ЕО) № 1730/2006 на Комисиятаот 23 ноември 2006 годинаотносно разрешаването на бензоената киселина (VevoVitall) като фуражна добавка(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните [1], и по-специално член 9, параграф 2 от него,като има предвид, че:(1) Регламент (EО) № 1831/2003 предвижда разрешаването на добавки за използване при хранене на животните и за основите и процедури за издаване на такова разрешително.(2) В съответствие с член 7 от Регламент (EО) № 1831/2003 е подадено заявление за разрешително за препарата, определен в приложението. Това заявление е придружено от подробни данни и документи, изисквани съгласно член 7, параграф 3 от посочения регламент.(3) Заявленията засягат разрешаването на препарата бензоена киселина (VevoVitall) като фуражна добавка за отбити прасенца да бъде класифицирана в категорията добавки "зоотехнически добавки".(4) Европейският орган по безопасност на храните (Органът) заключи в своето становище от 9 декември 2005 г., че бензоената киселина (VevoVitall) няма неблагоприятен ефект върху здравето на животните, здравето на хората или околната среда [2]. Той допълнително заключи, че бензоената киселина (VevoVitall) не представлява друг риск, който в съответствие с член 5, параграф 2 от Регламент (EО) № 1831/2003 изключва издаването на разрешение. Съгласно това становище употребата на препарата подобрява параметрите на производителност, например съотношението между прираста и разхода на фураж при прасенцата. Органът препоръчва в становището си подходящи мерки за безопасност на оператора. Той не счита, че има нужда от специфични изисквания за мониторинг след пускането на пазара. Това становище също потвърждава доклада за метода за анализ на фуражната добавка във фуражи, представен от референтната лаборатория на Общността, установена с Регламент (EО) № 1831/2003. Оценката на този препарат показва, че условията за разрешително, предвидени в член 5 от Регламент (EО) № 1831/2003, са удовлетворени. Съответно употребата на този препарат следва да бъде разрешена, както е определено в приложението към настоящия регламент.(5) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Препаратът, определен в приложението, който принадлежи към категорията добавки "зоотехнически добавки" и към функционалната група "други зоотехнически добавки", е разрешен като добавка в храненето на животните съгласно условията, установени в приложението.Член 2Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 23 ноември 2006 година.За КомисиятаMarkos KyprianouЧлен на Комисията[1] ОВ L 268, 18.10.2003 г., стр. 29. Регламент, изменен с Регламент (EО) № 378/2005 на Комисията (ОВ L 59, 5.3.2005 г., стр. 8).[2] Становище на Научната група по добавките и продуктите или веществата, които се използват в животинските фуражи, относно безопасността и резултатността на продукта VevoVitall® като фуражна добавка за отбити прасенца в съответствие с Регламент (EО) № 1831/2003. Дадено на 30 ноември 2005 г. The EFSA Journal (2005) 290, p. 1—13.--------------------------------------------------ПРИЛОЖЕНИЕИдентификационен номер на добавката | Име на притежателя на разрешителното | Добавка (търговско наименование) | Максимално съдържание на елемента (Se) в mg/kg пълноценен фураж със съдържание на влага 12 % | Вид или категория животно | Максимална възраст | Минимално съдържание | Максимално съдържание | Други разпоредби | Край на периода на разрешително |mg активно вещество/kg пълноценен фураж |Категория "Зоотехнически добавки". Функционална група: Други зоотехнически добавки (подобряване на параметрите на производителност: съотношение между прираст и разход на фураж4 d 210 | DSM Special Products | Бензоена киселина (VevoVitall) | Състав на добавката: Бензоена киселина (≥ 99,9 %) Характеристика на активното вещество: Бензенкарбоксилова киселина, фенилкарбоксилова киселина, C7H6O2 CAS номер 65-85-0 Максимално ниво във: фталова киселина: ≤ 100 mg/kg бифенил: ≤ 100 mg/kg тежки метали: ≤ 10 mg/kg арсен: ≤ 2 mg/kg Аналитичен метод [1] Фаза на обръщане HPLC, съединена с UV откриване | Прасенца (отбити) | — | 5000 | 5000 | Допълващи фуражи за прасенца не могат да съдържат повече от 10000 mg/kg бензоева киселина. Инструкциите за употреба трябва да посочват следното: "Да се използва за животни до 25 kg""Допълващият фураж, който съдържа бензоева киселина не може да изхранва на прасенцата като такъв"Добавката да се включва в комбиниран фураж под формата на премикс. "За безопасност на оператора: следва да се вземат мерки за да се намали вдишвания прах при използването на тази добавка. Налични са брошури с данни за безопасността на материята (MSDS)." | 14.12.2016 г. |[1] Подробности за аналитичните методи има на адреса на референтната лаборатория на Общността: www.irmm.jrc.be/html/crlfaa/--------------------------------------------------